da de da da da sv de da de da da en da ceb da zh it eo sv da nl da da sv da da da da de da da sv en en en en en en ca en en en da en da zh it eo en en es en en en da de da nl da en en da da da en da ceb da zh it eo sv da da da da da da da da da da da da da da da nn nb de da
Maribo Domkirken ved Naturpark Maribosøerne
Maribo Domkirke rummer uerstattelige historiske klenodier som kongelige bibler og sølvkalke.  I våbenhuset ligger der brochurer, der fortæller kirkens spændende historie. De er til glæde for de tusindvis af gæster, som hvert år besøger Maribo Domkirke.
Maribo Domkirke ligger flot ned til Søndersø
Domkirken ligger smukt ned til Søndersø ved siden af ruinerne af birgittinernes gamle kloster. Klosteret blev grundlagt i 1416 af Erik af Pommern, efter gaver fra Danmarks første kvindelige regent Margrete I. Kirken blev opført i tilknytning til birgittinerklostret, efter forskrifter fra "Den Hellige Birgitta af Vadstena". Nogle år efter reformationen i 1566 blev der oprettet et adeligt jomfrukloster på stedet. Nu om dage er den gamle klosterkirke det eneste, der er tilbage af klosteret, og den har siden begyndelsen af 1800-tallet været Lolland-Falsters domkirke.
Kirken er Danmarks eneste egentlige hallekirke. Det vil sige en kirke, der består af tre næsten lige høje skibe under fælles tag. Billedet af Den Hellige Birgitta på en altertavle i kirken er sandsynligvis det ældste bevarede maleri på lærred i Norden.
Læs mere om Maribo Domkirke
Læs mere om Maribo Domkirke på deres egen hjemmeside
Læs mere om Maribo Domkirke på Nationalmuseets side om Danmarks Kirker
Læs om andre seværdigheder ved Maribosøerne
Læs om Engestofte Gods
Læs også om digterpræsten Kaj Munk